BYA ALICE NAMUTEBI
EYALI meeya w’ekibuga Kampala, Hajji Nasser Ntege Sebaggala, ategezeeza kkooti y’ebyobusuubuzi nti ayagala kkampuni ya MTN emusasule obuwumbi 8 olw’okukozesa amaloboozi ge nga tabawadde lukusa.
Sebagala yategeezezza omulamuzi Christopher Madram nti kkampuni ya MTN ezze ekozesa amaloboozi ge ag'enjawulo nga akadde (ringtone) nga tebasoose kufuna lukusa kuva gy'ali.
Bwe yabuuziddwa lwaki ayagala obuwumbi 8, Sebagala yategeezezza kkooti nti kkampuni ya MTN ezze yewaana nga bw'erina bakasitoma abasoba mu bukadde 10, n'olwekyo buli kasitoma babadde bamusalako siringi 500 okukozesa eddoboozi lye naye kuno kwe yasinzidde n'akubisaamu n'afuna obuwumbi 8 kati bw'abanja MTN.
Seya yasoose n'asaba kkooti obujulizi bwe abuwe mu Luganda kubanga lw'awuliramu emirembe ng'ayogera kyokka omulamuzi n'agaana n'amulagira akozese Oluzungu ekigaanye omutaputa wa kkooti amuyambeko era wano Sebaggala yagenze mu maaso n'awa obujulizi mu Luzungu olumenyefumenyefu.
Sebaggala avunaana aba kkampuni ya MTN okukozesa amaloboozi ge nga tebasoose kufuna lukusa.
Omusango guddamu nga October 14.
tso_Latn lug_Latn lug_Latn lug_Latn lug_Latn lug_Latn lug_Latn